Nivol de madrepèrla

I nivol de madrepèrla hinn di  tipi de nìvol particolàr che se formen ind la stratosfera, a di altèzz comprés intra i 15000 m e 25000 m in sul livèll del mar, di vòlt fin a 30000 m. Gh’hànn l’aspètt di cirri de color pàllid oppùr di nìvol lenticolar.

 Formazion 

La stratosfera a l’è molto sècca e, a differenza de la tròposfera, e rarament la permètt la formazion di nìvol. De tutt i maner in del frègg estrèmm di region polàr la permètt la formazion di nìvol stratosferegh de vari tipi, che vegnen classificàd segond el sò stat fisegh e la soa composizion chimega.  A càosa de la soa quòta e de la curvadura terrèstra, quèj nìvol chì riceven la lus solàr de sòta l’orizzont e pòden vèss notà soratùtt innanz de l’alba o dòpo el calà del sol.  I nivol de madrepèrla se formen con di temperadur sòta i -78 °C, che a hinn di valór che pòden vèss raggiùnt in de la bassa stratosfera in del cors de l’invèrna polar.  In Antartide di temperadùr inferior de -88°C pròvochen la formazion de nìvol del tipo II. Quèj temperadur chì hinn minga freguent in de l’Artide e, de conseguenza, hinn pussée rar in de l’emisfero settentrionàl indoe, de tutt i maner, pòden fàss per via di ond sòtavént che vegnen di alt montàgn, bon de infreggià la bassa stratosfera. A l’è probabil che di vent fòrt in quòta e di depression profond favorissen la formazion de quèll tipo de nivola chì.

 Tipi 

I nìvol de madreperla hinn dìviduu in quatter tipi segond la so composizion chimega.

 Tipo I, i nivol gh’hann denter l’acid nitrich e l’acqua.
 Tipo Ia, i nivol hinn fàd su de cristaj fàa su de acid nitrìch e acqua.
 Tipo Ib, i nivol gh’hànn denter di gottìnn, e quajvuna anca acid solfòrich in soluzion sorafonduda.
 Tipo II, i nìvol ch’a hinn fàa su domà de giazz.

 Bibliografia 




 Vos correlàd 

 Nivol nòtt-sberlusent
 Auròra polar
 Stratosfera

Categoria:Fenomen otegh atmosferegh
Categoria:Nivole
Categoria:Meteorologia